张新诏（），号积水，山东莱州府掖县人。万历三十四年（1606年）丙午科举人，三十五年（1607年）丁未科进士，除知滑县，新黉宫，饬祭器，修滑伯祠，表孝子庐，循声冠三辅。擢云南道御史，时三帅陷没，中外震骇，疏请发帑用人，并逮治杨镐、李如松罪，又论方从哲依违误国状。再监京、通二仓，陈八事，漕政一新。铨司陆某无缺补官，露章纠之，反覆数千言。天启改元，巡按浙江，升河南佥事，以终养归。